En strid over 31,5 millioner kroner er blevet skærpet over weekenden og truer nu med at efterlade ambulanceselskabet Bios med en konkurs.

Årsagen er en fejlagtig udbetaling på 31,5 millioner kroner fra Region Syddanmark til Bios, og siden har de to parter kæmpet om, hvordan pengene skal betales tilbage.

Regionen oplyser i dag, at den på et møde med Bios fredag har bedt selskabet gå konkurs mandag. Ellers vil regionen selv begære Bios konkurs.

Læs også : Regionsråd afgør tilbagebetalingsplan for Bios-millioner

På mødet kunne kunne parterne ikke blive enige om, hvordan pengene skulle betales tilbage, og derfor skulle der holdes et ektraordinært møde på tirsdag.

I dag har Bios oplyst, at det har lavet en ny plan, der blandt andet inkluderer en to måneders udsættelse af tilbagebetalingen, mens selskabet samler finansiering.

Det forslag raser Region Syddanmark over, og derfor kommer talen om konkurs nu frem.